ঊনবিংশ শতাব্দির দ্বিতীয়ভাগে, যখন বাঙলার ‘নবজাগরণ’ বিপুলবিক্রমে গতিবান, কয়েক বছরের আগেপিছে জন্ম নিচ্ছেন রবীন্দ্রনাথ-প্রফুল্লচন্দ্র-উপেন্দ্রকিশোর-নরেন্দ্রনাথ, ঐ উত্তর-কলকাতাতেই জন্মগ্রহণ করেন শ্রীব্রজেন্দ্রনাথ শীল---কালে যাঁর জ্ঞানপ্রতিভাকে সর্বোচ্চ স্বীকৃতি দিয়ে যাবেন স্বয়ং রবীন্দ্রনাথ থেকে সুধীন দত্ত থেকে বিনয় সরকার মশায়। পরমহংসদেবের সঙ্গে প্রথম সাক্ষাতের পর মুহ্যমান নরেন্দ্রনাথ ‘মিস্টিসিজম’-এর ব্যাখ্যা পেতে ছুটে যান তাঁর স্কটিশের টপার ক্লাসমেট ব্রজেন্দ্রের কাছেই! বাঙালি polymath প্রতিভা বলতে তাই ব্রজেন শীলের নামই প্রথমে মনে না এসে উপায় নেই।